क्या मनमोहन इक्नामिक्स ने मीडिया को भी उसी जमीन पर ला खड़ा किया है जहां सरकार की तर्ज पर सत्ता होने का सुकुन ही सबकुछ हो चला है। या फिर विपक्षहीन राजनीति की बात कहते कहते अंग्रेजी मीडिया इस भ्रम में गोते लगाने लगा है कि उसके मीडिया के भीतर भी विकल्‍प या विरोध की क्षमता खत्म हो चली है। और इसीलिये इस दौर में कारपोरेट ने मीडिया में भी अपनी साझीदारी शुरु कर दी है। यानी जिस कारपोरेट ने मोदी से लेकर मनमोहन को घेरा अब वह सहमति बनाने के लिये मीडिया को भी घेर रहा है। यह सवाल टाईम पत्रिका के कवर पेज पर अवसर खोने वाले मनमोहन सिंह या अवसर पाने वाले मोदी से कही ज्यादा बड़ा इसलिये है क्योंकि मीडिया की धार अगर कारपोरेट के आसरे सत्ता के लिये म्यान बनने पर उतारु है तो फिर संकट मनमोहन सिंह के ननएचीवर होने का नहीं बल्कि भारतीय मीडिया के ननएचीवर होने का है। यानी मनमोहन सरकार को सफल होने के लिये विदेशी पूंजी निवेश चाहिये तो सरकार की इस गुलामी को समझने के लिये आम पाठक को टाईम सरीखी पत्रकारिता चाहिये। है ना कमाल।